Campeonato Português de Rugby

O **Campionato Nacional de División de Honra** ou **CNDH**, tamén denominado **Top 12** con fins comerciais, é a máxima categoría sénior masculina da liga de rugby de Portugal. O torneo está organizado pola Federación Portuguesa de Rugby e na actualidade conta con 12 equipos participantes. A primeira edición foi a disputada na tempada 1958/59. Dende entón o club máis laureado é o CDUL de Lisboa, que gañou 20 títulos. O vixente campión é o Belenenses.

## Historia 
A fundación da Federación Portuguesa de Rugby (FPR), o 23 de setembro de 1957, e a toma de posesión dos Corpos Sociais da Federación polo seu socio fundador, a Asociación de Rugby de Lisboa (ARL), terminando deste xeito a súa actividade en xullo de 1958, levaron a que a primeira edición do campionato portugués de rugby, chamado *Campeonato de Portugal* se realizase na tempada 1958-59; o campión foi o CF Os Belenenses. Nesa época, nove equipos sénior loitaran polo título, sendo catro universitarios e todos da rexión de Lisboa, coa excepción da Académica de Coimbra. Foi tamén nesa tempada na que tivo lugar a primeira edición da Copa de Portugal.

Nas décadas dos anos '60 e '70, viviuse un gran crecemento na práctica do rugby en Portugal; os clubs universitarios eran cada vez máis, e a implantación do rugby cara ao Norte e cara ao Sur de Lisboa foron determinantes. Despois de 1974, coa Revolución dos caraveis, á par doutras modalidades deportivas, o rugby ten un gran crecemento debido á creación de categorías inferiores, que posibilitaron a práctica deste deporte por parte dos máis xoves. En 1965, produciuse a primeira edición da Copa Ibérica que puña fronte a fronte aos campións e subcampións de Portugal e España.

Con todo, este crecemento coincidiu cun período, entre 1974 e 1979, no que os *séniores* deixaran de competir internacionalmente, atrasando o nivel competitivo da modalidade no país luso. A aposta nas seleccións nacionais dos máis xoves, e o contacto con equipos semellantes do estranxeiro, formaran unha vasta gama de bos xogadores, que nas décadas de 1980 e 1990 contribuísen para unha mellora da calidade do rugby portugués.

A partir de 1990 o rugby entrou nunha fase menos boa da súa evolución en Portugal; os impulsos na modalidade, nos anos 70 polo Estado, e despois, nos anos '80, polas asociacións de rugby nacionais, deixaran de ser tan abundantes. O reducido número de practicantes (eran 2008 en 1995, dos cales un terzo eran séniores) atrasou moito o desenvolvemento. A pesar das dificultades, nese ano a creación do rugby feminino e unha posible profesionalización da modalidade, veñen darlle un novo alento ao rugby portugués.

## Palmarés 
Até a tempada 2004/05 o campión da liga era o primeiro clasificado na táboa. Dende que na tempada 2005/06 se instalou o sistema de eliminatorias polo campionato unha vez rematada a fase de liga regular (play-off) tan so dúas veces acadou o título o primeiro clasificado na táboa: 

### Campións
Dende a creación da liga portuguesa de rugby só 8 equipos acadaron o título de campións.

; Títulos por club

; Participacións por club
Non hai ningún club participante en tódalas edicións (67) da primeira división do rugby portugués. O CDUL e o Belenenses son os clubs que estiveron presentes en máis edicións (66). O Belenenses leva 55 tempadas seguidas sen descender de categoría. Na seguinte táboa están representados os 35 clubs participantes na historia do Campionato Nacional de División de Honra:

;Campionato de Lisboa
A liga portuguesa naceu como sucesora da liga de Lisboa, que se viña disputando dende 1926.

## Véxase tamén 
### Ligazóns externas 
* División de Honra na *www.fpr.pt*. 
* Historia do rugby en Portugal. 
### Outros artigos 
* Selección de rugby de Portugal